ზვარე (ქედის მუნიციპალიტეტი)

ზვარე — სოფელი სამხრეთ-დასავლეთ საქართველოში, აჭარის ავტონომიური რესპუბლიკაში, ქედის მუნიციპალიტეტის ზვარის ადმინისტრაციულ ერთეულში. 

მდებარეობს მესხეთის ქედის სამხრეთ კალთაზე, მდინარე აჭარისწყლის მარჯვენა მხარეს, ზღვის დონიდან 350 მ-ზე, დაბა ქედიდან დაშორებულია 4 კმ-ით. მინიჭებული აქვს მაღალმთიანი დასახლების სტატუსი.მაღალმთიანი დასახლების სტატუსის მქონე დასახლებების ნუსხა — საქართველოს ინფრასტრუქტურის სამინისტრო.

 ისტორია 
ოსმალეთის ბატონობის პერიოდში, სულთან სელიმ II-ის (ზეობდა 1566-1574 წწ.) დროს შედგენილი “ზემო და ქვემო აჭარის ლივის დიდი დავთრის“ მიხედვით ზვარეში იყო 11 კომლი (ბასილი ძე მახარებლისა, იოანე ძე მისი, ბასა ძე მისი, თემრუქ ძე ზურაბისა, იოსებ ძე მისი, ელისა ძე დადანასი, მუბათა ძმა მისი, ზაქარა ძე აბრამისა, ასამ ძე მისი, მიჰაქა ძე ბაულიასი, ჯაჯანა ძმა მისი), რომელიც იხდიდა გადასახადს 6 200 ახჩის ოდენობით. სოფელი შედიოდა ქვემო აჭარის ნაჰიეში.აჭარის ლივის ვრცელი და მოკლე დავთრები, ოსმალური ტექსტი, თარგმანი, გამოკვლევა, კომენტარები და ფოტოასლები გამოსაცემად მოამზადეს: ზაზა შაშიკაძემ და მირიან მახარაძემ, თბ., 2011. — გვ. 18, 89, 169. 1835-1836 წლების ოსმალური აღწერით სოფელში 41 კომლი იყო, 1887  წლის რუსული ცნობით (ვ. ლისოვსკი) — 21.აბაშიძე შ., დედაო — ჩემო ქედაო, ბათუმი, 2017. — გვ. 76. საბჭოთა პერიოდში სოფელში განვითარებული იყო მეთამბაქოეობა.

 კულტურული მემკვიდრეობა 
სოფელში, ბათუმი – ხულოს საავტომობილო გზის პირას, მდ. აჭარისწყალში შეჭრილ კლდოვან კონცხზე, შემორჩენილია გვიანდელი სათვალთვალო კოშკის ნანგრევი, რომელიც მთლიანად გადაფარა 2000-იან წლებში აგებულმა წმინდა გიორგის შვერილაფსიდიანმა, დარბაზულმა ეკლესიამ (კოშკის ნანგრევები გამოყენებულ იქნა ახალი ეკლესიის სუბსტრუქციად). სოფელში დგას 1834 წელს აგებული ჯამე, რომელიც გამოირჩევა ხეზე კვეთილობის ნიმუშების მრავალფეროვნებითა და ოსტატური შესრულებით.

დემოგრაფია
2014 წლის აღწერის მონაცემებით სოფელში ცხოვრობს 201 კაცი.

 აღწერის წელი  მოსახლეობა 2002  190 2014  201 

ლიტერატურა

სქოლიო

კატეგორია:ქედის მუნიციპალიტეტის სოფლები